CELEX: 32020R2086
Language: el
Date: 2020-12-14 00:00:00
Title: Εκτελεστικός κανονισμός (ΕΕ) 2020/2086 της Επιτροπής της 14ης Δεκεμβρίου 2020 για την τροποποίηση του εκτελεστικού κανονισμού (ΕΕ) 2020/532 σχετικά με παρέκκλιση από τον εκτελεστικό κανονισμό (ΕΕ) αριθ. 809/2014 για τους ελέγχους μέσω παρακολούθησης όσον αφορά τις αιτήσεις ενίσχυσης στο πλαίσιο καθεστώτων στρεμματικών ενισχύσεων και τις αιτήσεις πληρωμής για μέτρα στήριξης βάσει της έκτασης

15.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 423/48
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/2086 ΤΗΣ ΕΠΙΤΡΟΠΗΣ
         της 14ης Δεκεμβρίου 2020
         για την τροποποίηση του εκτελεστικού κανονισμού (ΕΕ) 2020/532 σχετικά με παρέκκλιση από τον εκτελεστικό κανονισμό (ΕΕ) αριθ. 809/2014 για τους ελέγχους μέσω παρακολούθησης όσον αφορά τις αιτήσεις ενίσχυσης στο πλαίσιο καθεστώτων στρεμματικών ενισχύσεων και τις αιτήσεις πληρωμής για μέτρα στήριξης βάσει της έκτασης
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 62 παράγραφος 2 πρώτο εδάφιο στοιχεία α) και β),
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2020/532 της Επιτροπής (2) περιέχει ορισμένες παρεκκλίσεις, μεταξύ άλλων, από τον εκτελεστικό κανονισμό (ΕΕ) αριθ. 809/2014 της Επιτροπής (3) όσον αφορά ορισμένους διοικητικούς και επιτόπιους ελέγχους που εφαρμόζονται στο πλαίσιο της κοινής γεωργικής πολιτικής.
                  
               
                     (2)
                  
                  
                     Ορισμένα στοιχεία των ελέγχων μέσω παρακολούθησης που εφαρμόζονται βάσει του άρθρου 40α του εκτελεστικού κανονισμού (ΕΕ) αριθ. 809/2014 απαιτούν επιτόπιες επισκέψεις. Ωστόσο, λόγω των περιορισμών στις μετακινήσεις που επιβλήθηκαν για την αντιμετώπιση της πανδημίας COVID-19, το έτος 2020 τα κράτη μέλη ενδέχεται να μην είναι σε θέση να διενεργήσουν τους εν λόγω ελέγχους, όπως απαιτείται από το εν λόγω άρθρο. Ως εκ τούτου, είναι σκόπιμο να προβλεφθεί παρέκκλιση από ορισμένες διατάξεις του εν λόγω άρθρου.
                  
               
                     (3)
                  
                  
                     Συνεπώς, ο εκτελεστικός κανονισμός (ΕΕ) 2020/532 θα πρέπει να τροποποιηθεί αναλόγως.
                  
               
                     (4)
                  
                  
                     Δεδομένου ότι ο παρών κανονισμός προβλέπει πρόσθετη παρέκκλιση από τον εκτελεστικό κανονισμό (ΕΕ) αριθ. 809/2014 όσον αφορά το έτος υποβολής αιτήσεων 2020 λόγω της πανδημίας COVID-19, θα πρέπει να τεθεί σε ισχύ την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης και να εφαρμοστεί αναδρομικά από την ίδια ημερομηνία με τον εκτελεστικό κανονισμό (ΕΕ) 2020/532.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής άμεσων ενισχύσεων και της επιτροπής αγροτικής ανάπτυξης,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στον εκτελεστικό κανονισμό (ΕΕ) 2020/532 παρεμβάλλεται το ακόλουθο άρθρο 4α:
            
               
                  «Άρθρο
                     4a
                  
                  Κατά παρέκκλιση από το άρθρο 40α παράγραφος 1 πρώτο εδάφιο πρώτη περίοδος του στοιχείου γ) και το άρθρο 40α παράγραφος 2 στοιχείο β) του εκτελεστικού κανονισμού (ΕΕ) αριθ. 809/2014, όταν, λόγω των μέτρων που έχουν θεσπιστεί για την αντιμετώπιση της πανδημίας COVID-19, τα κράτη μέλη δεν είναι σε θέση να διενεργήσουν όλους τους ελέγχους που απαιτούν επιτόπιες επιθεωρήσεις, ισχύουν τα ακόλουθα όσον αφορά το έτος υποβολής αιτήσεων 2020:
                  
                              α)
                           
                           
                              οι σχετικοί έλεγχοι που αφορούν τα κριτήρια επιλεξιμότητας, τις δεσμεύσεις και τις λοιπές υποχρεώσεις διενεργούνται τουλάχιστον για το 3 % των ενδιαφερόμενων δικαιούχων·
                           
                        
                              β)
                           
                           
                              οι επαληθεύσεις όσον αφορά την περιεκτικότητα της κάνναβης σε τετραϋδροκανναβινόλη πραγματοποιούνται για τουλάχιστον 10 % της έκτασης.»
                           
                        
            
         
         
            Άρθρο 2
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 20ή Απριλίου 2020.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Δεκεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 347 της 20.12.2013, σ. 549.
         
            (2)  Εκτελεστικός κανονισμός (ΕΕ) 2020/532 της Επιτροπής, της 16ης Απριλίου 2020, σχετικά με παρέκκλιση, για το έτος 2020, από τους εκτελεστικούς κανονισμούς (ΕΕ) αριθ. 809/2014, (ΕΕ) αριθ. 180/2014, (ΕΕ) αριθ. 181/2014, (ΕΕ) 2017/892, (ΕΕ) 2016/1150, (ΕΕ) 2018/274, (ΕΕ) 2017/39, (ΕΕ) 2015/1368 και (ΕΕ) 2016/1240 όσον αφορά ορισμένους διοικητικούς και επιτόπιους ελέγχους που πραγματοποιούνται στο πλαίσιο της κοινής γεωργικής πολιτικής (ΕΕ L 119 της 17.4.2020, σ. 3).
         
            (3)  Εκτελεστικός κανονισμός (ΕΕ) αριθ. 809/2014 της Επιτροπής, της 17ης Ιουλίου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση (ΕΕ L 227 της 31.7.2014, σ. 69).